Diari Oficial de la Generalitat Valenciana


Sumari del DOGV 3750, del 16-05-2000 (2000/3057)

Notificació de la resolució del recurs ordinari amb el número de referència interna R-76/1999.
----------------------------------------------------------------------------------------------

### Dades del document

Número de DOGV
:   3750

Data del DOGV
:   16-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3057


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-76/1999. [2000/M3057]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica a la senyora María Carmen Gadea Martí, avinguda de Ramón i Cajal, 89-baix, 46768 Catarroja, la resolució del recurs ordinari amb el número de referència interna R-76/1999.
  
Resolució
  
Examinat el recurs ordinari formulat per la senyora María Carmen Gadea Martí contra la resolució del Servei Territorial d'Arquitectura i Habitatge de València en l'expedient de construcció número 46-1E-646/1994.
  
Antecedents de fet
  
Primer
  
La senyora María Carmen Gadea Martí, propietària de l'habitatge de protecció oficial situat a Catarroja, avinguda de Blasco Ibáñez número 32-8ª, presentà un escrit de denúncia davant el Servei Territorial d'Arquitectura i Habitatge de València contra el promotor d'aquesta per deficiències constructives, per la qual cosa s'envià un perit d'aquest organisme i s'emeté l'informe corresponent.
  
Segon
  
El cap del servei territorial dictà resolució en la qual acordava la no procedència de la incoació d'expedient sancionador i l'arxiu de les diligències, per no tenir la consideració de greus els defectes denunciats i no constituir la infracció tipificada en l'article 6.10 de la Llei 1/1997 de 21 de febrer, de la Generalitat Valenciana, de Règim Sancionador en Matèria d'Habitatge.
  
Tercer
  
Contra l'esmentada resolució interposa recurs ordinari la senyora María Carmen Gadea Martí, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
Primer
  
Aquesta direcció general és competent per a la resolució d'aquest recurs ordinari, tant pel que disposen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV núm. 3.218 de 6 d'abril).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
Presenta al·legacions la recurrent i manifesta la seua disconformitat amb la resolució del Servei Territorial d'Arquitectura i Habitatge, ja que considera que els defectes denunciats sí que són greus, com el fet que les persianes haurien de ser d'alumini i no de PVC, no poder tancar amb clau la porta d'accés a l'habitatge o que els agarradors d'algunes portes estiguen ennegrits etc ....
  
El recurs ha de ser desestimat ja que l'arxiu de les diligències es produeix objectivament d'acord amb un informe pericial en el qual es fa constar que «no poden considerar-se greus els defectes constructius denunciats ...», el que significa que aquests no poden integrar-se dins del concepte de deficiències greus que estableix l'article 6.10 de la Llei 1/1997, de 21 de febrer, de la Generalitat Valenciana, perquè puga tipificar-se com a infracció i en conseqüència s'incoara expedient sancionador. Convé mantenir a més aquest criteri tenint en compte que la jurisprudència del TS en la interpretació que fa de l'article 1591 del Codi Civil sobre defectes de construcció greus, ve referida a aquells sobre elements importants de l'obra que si no es corregiren podrien esdevenir en ruïna total de l'immoble (ruïna funcional), així les sentències del TS de 21.12.1990, 16.12.1991, 20.10.1994 i 07.02.1995 entre altres, concepte de gravetat que ha de tenir-se en compte a l'hora de valorar les deficiències que es denuncien i que en aquest cas no es considera aplicable per les característiques pròpies d'aquestes. Per la qual cosa la resolució del Servei Territorial d'Arquitectura i Habitatge ha de confirmar-se. Sense perjudici que per aquest organisme s'admeta a tràmit la nova denúncia que es presentà conjuntament amb l'escrit del recurs a través de l'OMIC de Catarroja.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora María Carmen Gadea Martí contra la Resolució del Servei Territorial d'Arquitectura i Habitatge de València de data 26 de gener de 1999, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant el Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga exercir qualsevol altre recurs que estime oportú.
  
València, 23 d'abril de 1999.- El director general d'Arquitectura i Habitatge: José María García Zarco.